Robert Burns

Robert Burns (* 25. január 1759 – † 21. júl 1796) bol významný škótsky básnik, ktorý prispel k romantizácii Škótska. Bol synom chudobného roľníka. Písať začal v sedemnástich rokoch. Na známe ľudové motívy a piesne vytváral nové texty, ktoré súviseli s jeho vlastnými zážitkami a skúsenosťami. Okrem melódie si tento básnik často vypožičiava verše. Burns je v tomto ohľade považovaný za spolutvorcu ľudovej poézie.   

Svojimi asi 200 básňami prispel do hudobnej zbierky Jamesa Johnsona v Scots Musical Museum (Škótske hudobné múzeum, 1787 – 1803), čím zatienil aj úsilie samotného iniciátora Johnsona. Najpopulárnejšou Burnsovou básňou – piesňou je Auld Lang Syne („Na staré časy“). Z veľkého množstva jeho ďalších piesní stoja za zmienku „Ae fond kiss“, „A Man's A Man for A' That“, „Scots Wha Hae“, „Tam O'Shanter“, ktoré sa podobne ako Auld Lang Syne prednášajú na „Burns Night“.

Referencie

Iné projekty

Externé odkazy 
 Robert Burns website National Library of Scotland
 Legacy of Robert Burns 
 Guide to Robert Burns collection at L. Tom Perry Special Collections
 Robert Burns at the Eighteenth-Century Poetry Archive (ECPA)
 Modern English translations of poems by Robert Burns
 Robert Burns 
 To Robert Burns

Škótski básnici
Britskí slobodomurári